পাক গোলা পড়ল জম্মুর শম্ভু মন্দিরে!

ওয়েব ডেস্ক: সীমান্তে লাগাতার উস্কানি দিচ্ছে পাকিস্তান। বৃহস্পতিবার রাত থেকে শুক্রবার ভোরের ও জম্মু ও কাশ্মীর থেকে শুরু করে গুজরাট পর্যন্ত লাগাতার ড্রোন হামলা চালায় পাকিস্তান। শ্রীনগর, জম্মু, রজৌরিতে শোনা যাচ্ছে পর পর বিস্ফোরণের আওয়াজ। জম্মুর শম্ভু মন্দিরে (Jammu Shambu Temple) পাকিস্তানের (Pakistan) গোলা এসে পড়েছে। মন্দির চত্বরে বেশ কিছু ক্ষয়ক্ষতি হয়েছে বলে খবর। গোলা পড়েছে মন্দিরের দরজার সামনে।

শুক্রবার ভারতের বিদেশ সচিব বিক্রম মিস্রী দাবি করেছিলেন, পাকিস্তান বেছে বেছে ভারতের ধর্মীয় স্থানে হামলা চালাচ্ছে। বিদেশ মন্ত্রকের সচিব জানিয়েছেন, ভারতের মন্দির, গুরুদ্বার, চার্চ, স্কুলকে বেছে বেছে হামলার নিশানা করছে পাকিস্তান। পাকিস্তান মিথ্যাচার করছে। পাকিস্তান দাবি করেছে কোনও ধর্মীয় স্থানে তারা হামলা করেনি। যেটা সম্পূর্ণ মিথ্যে। গতকাল পুঞ্চে গুরুদ্বারে হামলার করেছিল। সেই দায় পাক সরকার স্বীকার করেছে। শনিবার জম্মুর শম্ভু মন্দিরে পাকিস্তান হামলা চালালো।